แบงก์โน้ตส์
หลังจากตั้งคณะกรรมการเพื่อกำหนดมาตรการทางธุรกิจสำหรับป้องกันการทุจริตคอร์รัปชันวันเดียว
9 ธ.ค. 2554

แมวหรือเสือ
หลังจากตั้งคณะกรรมการเพื่อกำหนดมาตรการทางธุรกิจสำหรับป้องกันการทุจริตคอร์รัปชันวันเดียว




 
“คุณธี” ธีระชัย ภูวนาถนรานุบาล รมว.คลัง ในฐานะประธานคณะกรรมการแอนตี้คอร์รัปชัน หรือพูดสั้นๆ ว่า คณะกรรมการหาทางปราบโกง ได้ฤกษ์ประชุมนัดแรกวันรุ่งขึ้นทันที
ผู้เข้าร่วมประชุมมากันพร้อมเพรียงเป็นระดับเบอร์หนึ่งขององค์กร ทั้งผู้จัดการตลาดหลักทรัพย์ เลขาธิการ ก.ล.ต. ประธานสภาหอการค้า ประธานสภาอุตสาหกรรม นายกสมาคมบริษัทจดทะเบียน
นอกจากนี้ ยังมีสภาวิชาชีพและตัวแทน จาก ป.ป.ช. เข้าร่วมเป็นกรรมการอีกด้วย
งานนี้ต้องแถลงข่าวเอาฤกษ์เอาชัย รายละเอียดพบว่า คณะกรรมการปราบโกงไม่มีอำนาจ ไม่มีกฎหมายจะไปชี้ไปจับใครทั้งเอกชนและข้าราชการ ว่าทำการทุจริตคอร์รัปชันทำลายประเทศชาติ
ทำให้ รมว.คลัง ต้องออกตัวว่านัดแรกยังไม่มีรายละเอียดมานั่งคุยกันว่าจะทำอย่างไร ใครมีไอเดียดีๆ ก็ให้เสนอมา
ว้าว ได้ยินแล้ว เห็นทีคณะกรรมการปราบโกงของคุณธี จะเป็นแมวมากกว่าเสือซะแล้ว ใครเห็นใครจะกลัวกันล่ะเนี่ย เคี้ยก...เคี้ยก...